钦定古今图书集成/明伦汇编/氏族典/第582卷 > 斜卯爱实
## 钦定古今图书集成/明伦汇编/氏族典/第582卷 > 斜卯爱实

按《金史斜卯爱实传》：爱实，字正之，策论进士也。正大
间，累官翰林直学士，兼左司郎中。天兴元年正月，闻
大兵将至，以点检夹谷撒合为总帅，率步骑三万巡
河渡，命宿直将军内族长乐权近侍局使监其军，行
至封丘而还。爱实上言，“出京才数十里，不逢一人，骑
已畏缩不敢进，设遇大兵，其肯用命乎？乞斩二人，以
肃军政。”不报。出为中京留守。后不知所终。

元